open-index/open-wikipedia-markdown huggingface dataset:
ΟΥΕΦΑ Σούπερ Καπ 2015

Το **ΟΥΕΦΑ Σούπερ Καπ 2015** ήταν το 40ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2014-15, Μπαρτσελόνα και η νικήτρια του Γιουρόπα Λιγκ 2014–15, Σεβίλλη.

Η Μπαρτσελόνα αναδείχθηκε νικήτρια, νικώντας τη Σεβίλλη με 5-4 στην παράταση.

## Στάδιο

Στις 5 Μαρτίου 2014, ανακοινώθηκε από την UEFA ότι το Στάδιο Μικέιλ Μέσκι θα διοργάνωνε το Σούπερ Καπ 2014, αλλά τελικά επιλέχτηκε η Μπορίς Παϊκάτζε Ντιναμό Αρίνα. Ήταν το πρώτο Σούπερ Καπ που διοργανώθηκε στη Γεωργία. Το γήπεδο κατασκευάστηκε το 1976 και ανακαινίστηκε το 2011. Είναι έδρα της Ντιναμό Τιφλίδας, αλλά και της Εθνικής Γεωργίας.

## Ομάδες

## Αγώνας

### Στατιστικά



## Παραπομπές


## Εξωτερικοί σύνδεσμοι
*ΟΥΕΦΑ Σούπερ Καπ, UEFA.com
*Ιστορία ΟΥΕΦΑ Σούπερ Καπ, 2015, UEFA.com

2015
Χούλιο Χαραμίγιο

Ο **Χούλιο Χαραμίγιο** (ισπ. *Julio Alfredo Jaramillo Laurido, Ιούλιος Αλφρέδος Χαραμίγιο Λαυρίδο, *1935 - 1978) υπήρξε λιαν σημαντικός μουσικός της Λατινικής Αμερικής. Δημοφιλέστερο τραγούδι του είναι το μπολερό *[[Nuestro Juramento|Nuestro juramento]]* που κυκλοφόρησε το 1956.

## Βιογραφία
Γονείς του ήταν η Απολλονία Λαυρίδο και ο Χουάν Χαραμίγιο. Η φτώχια τον έβγαλε από μικτό στη βιοπάλη σε τσαγκαράδικο, αλλά αυτός το μυαλό του όλο στη μουσική το είχε. Άκουγε Όλυμπο Καρδένας, Κάρλος Ρουβίρα Ινφάντε και άλλους μουσικούς και ήθελε να γίνει σαν κι αυτούς. Με δυο φίλους του μαζί, κιθάρα και ακομπανία, γύρισε όλους τους ραδιοφονικούς σταθμούς, και κάποτε άνοιξε η τύχη του. Το 1955 κυκλοφόρησε τον πρώτο του δίσκο με τίτλο «Pobre mi madre querida» μαζί με τον Φρέσια Σαβέρδα. Ο Κάρλος Ρουβίρα Ινφάντε αμέσως τον εκτίμησε και μαζί του κυκλοφόρησε το «Esposa» και ένα χρόνο μετά το «Fatalidad» που γίναν και τα δύο μεγάλες επιτυχίες και ως σήμερα καταλογίζονται τραγούδια σταθμοί της ισπανόφωνης Λατινικής Αμερικής. Όλοι οι ραδιοφωνικοί σταθμοί από το ΜΕξικό ως την Αργεντινή έπαιζαν τα τραγούδια αυτά, ενώ το «Nuestro Juramento» τον καταξίωσε διεθνώς. Ακολούθησαν συναυλίες σε όλη την Λατινική Αμερική. Τραγούδησε μέχρι θανάτου και πέθανε το 1978 από εξασθένηση. Εκατοντάδες χιλιάδες λαός από όλη την Λατινική Αμερική αποτίμησε τελεταίο φόρο τιμής στην κηδεία του.
## Επιτυχίες του
* Nuestro juramento
* Fatalidad (Peruanischer Walzer)
* Reminiscencias
* Rondando tu esquina
* No me toquen ese vals (Peruanischer Walzer)
* Cinco centavitos
* Un disco más
* Ódiame (Peruanischer Walzer)
* Te esperaré
* Alma mía (Peruanischer Walzer)
* Los versos para mi madre
* Senderito de amor
* Bodas Negras

## Εξωτερικοί σύνδεσμοι
* 

## Παραπομπές


Κατηγορία:Τραγουδιστές από τον Ισημερινό
Νίκος Καλτσάς

Ο **Νίκος Καλτσάς** (Βέροια, 3 Μαΐου 1990) είναι Έλληνας επαγγελματίας ποδοσφαιριστής, που αγωνίζεται ως μεσοεπιθετικός στη Σούπερ Λίγκα, για τον Αστέρα Τρίπολης. Έχει υπάρξει και διεθνής με τα μικρά τμήματα της Εθνικής Ελλάδας U19 και U21. Μεταξύ άλλων ατομικών διακρίσεων, τη σεζόν 2015-16, ψηφίστηκε ο Καλύτερος Έλληνας Ποδοσφαιριστής της Χρονιάς.

Έως τώρα έχει αγωνιστεί στην ομάδα της Βέροιας, στην οποία αγωνιζόταν και στις ακαδημίες της, ενώ στην πρώτη ομάδα αγωνιζόταν από το 2008 έως και το 2015, κάνοντας πάνω από 140 συμμετοχές στο πρωτάθλημα, πετυχαίνοντας και σχεδόν 30 γκολ. Τη σεζόν 2015-2016 αγωνιζόταν στον Παναθηναϊκό, όπου αγωνίστηκε σε 20 αγώνες πρωταθλήματος, σκοράροντας και 5 φορές.

## Παραπομπές


## Εξωτερικοί σύνδεσμοι
*Scoresway.com Profile
*Myplayer.gr Profile

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κινησίας

Ο **Κινησίας** (450 – 390 π.Χ.)  ήταν Αθηναίος διθυραμβικός ποιητής από το έργο του οποίου διασώζονται κάποια ελάχιστα τμήματα. Κατά τον ιστορικό Πλούταρχο (1ος αιώνας μ.Χ.) ο Κινησίας είχε ιδιαίτερα αρνητική φήμη καθώς θεωρούνταν χαρακτηριστικά ασεβής και κακός ποιητής. Περιγράφεται από τον Αθήναιο (2ος - 3ος αιώνας μ.Χ.) ως ιδιαίτερα ψηλός και λεπτός, ενώ το όνομα του πατέρα του ήταν *Μέλης* ή *Ευαγόρας* και ήταν κιθαρωδός.

[μικρογραφία|Ο ''Κινησίας'' παρακαλεί την ''Μύρρινα'' για [συνουσία. Παράσταση του Ώμπρεϊ Μπέρντσλεϋ (1896) για το έργο Λυσιστράτη του Αριστοφάνη.]]

Διακωμωδήθηκε αγρίως από τους κωμικούς της εποχής του, και κατά τη μαρτυρία του ρήτορα Λυσία ο οποίος ήταν σύγχρονος του, δεν περνούσε έτος όπου κάποιος από τους κωμικούς δεν θα στοχοποιούσε τον Κινησία, και πως διέθετε πολλά προβλήματα σε διάφορους τομείς καθώς κατά την εποχή του είχε κατηγορηθεί ως συκοφάντης, άπληστος και φιλάργυρος κερδίζοντας χρήματα με τον οποιοδήποτε τρόπο. Ο Αριστοφάνης τον διακωμώδησε στα έργα Όρνιθες, Βάτραχοι, Εκκλησιάζουσες, και την Λυσιστράτη, και τον περιγράφει συχνά ως *φιλύρινο Kινησία* καθώς είχε πάρει μια σανίδα από φιλύρα και την είχε τοποθετήσει στην πλάτη του στερεώνοντας την στην ζώνη του έτσι ώστε να τον εμποδίζει από το να καμπουριάζει λόγω του μεγάλου ύψους και λεπτότητας του.  Σε αντίθεση με τον Πλούταρχο ο οποίος του αποδίδει αθηναϊκή καταγωγή, ο Αριστοφάνης τον παρουσιάζει να έχει καταγωγή από την Θήβα. Σε ότι αφορά τον χαρακτήρα του στο έργο της Λυσιστράτης και τις παρακλήσεις του για συνουσία προς την σύζυγο του την *Μύρρινα*, έχει αποτυπωθεί από καλλιτέχνες όπως ο Πάμπλο Πικάσο και ο Όμπρεϊ Μπίρντσλι.

Ο ποιητής Στράττις αφιέρωσε το σύνολο ενός ολόκληρου θεατρικού έργου εναντίον του με τον τίτλο να είναι *Κινησίας*, και αναφέρεται σε αυτόν ως *Φθείο Αχιλλέα* (*φθιῶτ᾽ ᾿αχιλλεῦ*) καθώς στην ποίηση του έτεινε να χρησιμοποιεί πολύ συχνά το επίθετο *φθιῶτα* (*Φθιώτης*, από την Φθιώτιδα), ενώ ο Φερεκράτης θεωρούσε πως ο Κινησίας είχε γενικώς διαβρωτική επίδραση στην διθυραμβική ποίηση.

Η έκφραση *Κινησίου δραν* (Κινησίου δράση, πράγματα) χρησιμοποιήθηκε ως έκφραση η οποία αντικατόπτριζε τις ασεβείς και ανάγωγες συμπεριφορές παρομοίου τύπου με αυτές του Κινησία. Του αποδόθηκε επίσης το επίθετο *χοροκτόνος* καθώς μετά από δικές του ενέργειες κατάφερε να καταργηθεί η θεατρική χορηγία στους κωμικούς ποιητές.

## Παραπομπές


Κατηγορία:Αρχαίοι Έλληνες διθυραμβικοί ποιητές
Γέζι Μίλλερ (πολιτικός)

Ο **Γιέρζι Μίλλερ **(γεννηθείς στις 7 Ιουνίου 1952 στην Κρακοβία, πολωνικά: Jerzy Miller) είναι πολωνός πολιτικός. Υπηρέτησε ως υπουργός εσωτερικών στην κυβέρνηση του Ντόναλντ Τουσκ, από τις 14 Οκτωβρίου 2009 έως τις 18 Νοεμβρίου 2011. Διαδέχτηκε τον Γκρζέγκορζ Σέτινα στο αξίωμα. Ο Μίλλερ είναι επισήμως ανεξάρτητος, αλλά υποστηρίζεται από την Πολιτική Πλατφόρμα.

## Εξωτερικοί σύνδεσμοι
* Βιογραφικά σημειώματα (Πολωνικά)

Κατηγορία:Πολωνοί πολιτικοί
Ανθρωποκτονία

**Ανθρωποκτονία** ονομάζεται ο τερματισμός της ζωής ενός ανθρώπου είτε πρόκειται με δόλια μέσα είτε συμβαίνει από αμέλεια. Πρόκειται για έγκλημα που αντιμετωπίζεται με διαφορετικό τρόπο ανά τον κόσμο και τις εποχές. Ως και σήμερα σε πολλές χώρες η ανθρωποκτονία από πρόθεση τιμωρείται με πολυετή κάθειρξη, ακόμη και με θανατική ποινή.

## Παραπομπές


## Δείτε επίσης

* Βρασμός ψυχής
* Θανατική ποινή

## Εξωτερικοί σύνδεσμοι
* 
* 

Κατηγορία:Αιτίες θανάτου
Κατηγορία:Εγκλήματα
Πλάτανος της Άρτας

Ο **πλάτανος της Άρτας** ή **πλάτανος του Αλή Πασά** είναι ανατολικός πλάτανος (*Platanus orientalis*) που βρίσκεται στην Άρτα και το 1976 κηρύχθηκε διατηρητέο μνημείο της φύσης.
## Περιγραφή
Ο πλάτανος βρίσκεται στην αριστερή (ανατολική) όχθη του ποταμού Αράχθου, δίπλα από το ιστορικό Γεφύρι της Άρτας. Πρόκειται για ένα δέντρο ηλικίας περίπου 350 ετών με ύψος 10 μέτρα και περίμετρο 13,45 μέτρα.

## Ιστορία
Κατά τη διάρκεια της Τουρκοκρατίας, ο πλάτανος της Άρτας μαζί με την πλατεία Μονοπωλείου υπήρξαν τόποι εκτέλεσης αιχμαλώτων και αμάχων όπως μαρτυρούν και οι ακέφαλοι σκελετοί που βρέθηκαν στις ανασκαφές. Η επιλογή της πλατείας και του πλατάνου στη γέφυρα της Άρτας, είχε να κάνει με το γεγονός ότι αποτελούσαν πολυσύχναστα μέρη και η θέα των νεκρών λειτουργούσε παραδειγματικά για τους υπόδουλους Έλληνες.

Αξιοσημείωτο είναι το περιστατικό με πρωταγωνιστή τον Βασιλέα Γεώργιο τον Α΄, ο οποίος επισκέφθηκε την Άρτα  στις 16 Σεπτεμβρίου 1881. Η υποδοχή υπήρξε θερμή και τις απογευματινές ώρες της ίδιας ημέρας ο βασιλιάς επιθεώρησε τις μονάδες που είχαν στρατοπεδεύσει στο κάστρο της Άρτας ενώ την επόμενη ημέρα επισκέφθηκε τη γέφυρα της Άρτας και απέδωσε χαιρετισμό στον Τούρκο διοικητή Αλή Ριζά Μπέη και μετά σκάλισε το όνομα του στον γέρικο πλάτανο και μαζί με τους αξιωματικούς, σχημάτισε έναν ανθρώπινο κύκλο γύρω από το δέντρο.

## Ο πλάτανος στη λαϊκή παράδοση
Σύμφωνα με την παράδοση, ο Αλή Πασάς των Ιωαννίνων, καθόταν κάτω από τον πλάτανο και έβλεπε τους κρεμασμένους Έλληνες, τους οποίους ο ίδιος είχε καταδικάσει σε θάνατο διά απαγχονισμού ενώ λέγεται επίσης ότι το δέντρο αποτελούσε και στόχο σκοποβολής του ίδιου του Αλή Πασά πριν από κάποια επιδρομή κατά των Σουλιωτών, γεγονός στο οποίο βασίστηκε και το δημοτικό τραγούδι *«Τ’ έχεις καημένε πλάτανε και στέκεις μαραμένος με τις ριζούλες στο νερό και πάλι μαραμένος; Παιδιά μ’ σαν με ρωτήσατε, να σας το μολογήσω. Αλή πασάς επέρασε με δεκοχτώ χιλιάδες. Κι όλοι στον ίσκιο μ’ έκατσαν, εκάτσαν στη δροσιά μου κι όλοι σημάδι μ’ έβαλαν, κι όλοι με τουφεκίσαν. Μου κόψαν τα κλωνάρια μου, μαράθηκ’ η καρδιά μου κι αυτός ο γερ’-Αλή πασάς μου ρίχνει στην καρδιά μου.»*.

## Παραπομπές


Κατηγορία:Άρτα
Κατηγορία:Ιστορικά δέντρα
Κατηγορία:Πλατανοειδή
Κατηγορία:Γεώργιος Α΄ της Ελλάδας
Τιντινναμπούλουμ (αρχαία Ρώμη)

Το **τιντινναμπούλουμ** (λατινικά: *tintinnabulum*, επίσης γνωστά και ως *tintinnum* / *τιντίννουμ*) στην αρχαία ρωμαϊκή κοινωνία αποτελούσε φαλλόσχημο μελωδό (μικρή κατασκευή που παράγει ήχο με την κίνηση του αέρα) ή συστοιχία κουδουνιών. 

## Περιγραφή
Συνήθως διέθεταν την μορφή φαλλού (φασίνους) ο οποίος διέθετε μαγικές αποτροπαϊκές ιδιότητες ώστε να προστατεύει από το κακό μάτι και να προσφέρει ευδαιμονία. Τα *τιντινναμπούλα*, κρεμόταν στον εξωτερικό χώρο των κτηρίων σε τοποθεσίες όπως κήπους, στοές, αλλά και καταστήματα, όπου ο άνεμος τα έκανε να κουδουνίζουν.

Υπήρχαν επίσης και σε χειροκίνητη μορφή, με τέτοια δείγματα να έχουν ανακαλυφθεί σε ναούς και να θεωρείται πως διέθεταν και θρησκευτική χρήση. Παρόμοια δείγματα με περίτεχνη διακόσμηση έχουν βρεθεί και σε ετρουσκικές αρχαιολογικές τοποθεσίες, αναπαριστώντας γυναίκες οι οποίες πλέκουν. Τοποθετούνταν επίσης γύρω από τον λαιμό παραγωγικών ζώων όπως άλογα και πρόβατα ώστε να εντοπίζονται από τον ήχο των κουδουνιών, αλλά και ίσως επίσης ως αποτροπαϊκά σύμβολα.

## Φωτογραφικό υλικό

Tintinnabulum-Fund in Herculaneum.jpg|Αναπαράσταση ανδρός ο οποίος παλεύει να κρατήσει το ανεξέλεγκτο ως θηρίο πέος του σε έλεγχο, 1ος αιώνας π.Χ., Μουσείο της Νάπολης
Phallic pendant, bronze, Roman Empire, Prague Kinsky, NM-H10 7087, 140988.jpg|Ρωμαϊκό φαλλικό φυλαχτό, Μουσείο της Πράγας
Tintinnabulum in bronzo a forma di fallo-chimera, da ercolano, I sec. dc., 27837.JPG|Φτερωτός φαλλός με κουδούνια, Μουσείο της Νάπολης


## Παραπομπές


## Σχετική βιβλιογραφία
**Sex or symbol: erotic images of Greece and Rome* by Catherine Johns, The British Museum Press (1982) 
**Eros in Pompeii: the erotic art collection of the Museum of Naples* by Michael Grant, Antonia Mulas, Museo nazionale di Napoli (1997)
**Experiencing Rome: culture, identity and power in the Roman Empire* by Janet Huskinson, Routledge, (2000) p.&nbsp;171
**Herculaneum, Italy's buried treasure* by Joseph Jay Deiss (1989) p.&nbsp;38
**The Roman cultural revolution* by Thomas N. Habinek, Alessandro Schiesaro (1997) p.&nbsp;171

## Εξωτερικοί σύνδεσμοι

* Βρετανικό Μουσείο: Lion-phallus,  winged phallus,  diphallic figure 
* Μητροπολιτικό Μουσείο Τέχνης Νέας Υόρκης: Bronze phallic ornament

Κατηγορία:Κοινωνία της Αρχαίας Ρώμης
Κατηγορία:Πέος
Sennek

Η **Λάουρα Χρουσενέκεν**, γνωστή και ως **SENNEK**, είναι Βελγίδα τραγουδίστρια. Εκπροσώπησε το Βέλγιο στο Διαγωνισμό Τραγουδιού της Eurovision 2018 με το τραγούδι "A Matter of Time", το οποίο δεν προκρίθηκε στον μεγάλο τελικό.

Η Χρουσενέκεν ήταν κιμπορντίστρια για τον Βέλγο μουσικό Οζάρκ Χένρι, που παίζει μαζί του στο τραγούδι "Rock Werchter". Εργάζεται ως διακοσμήτρια για το ΙΚΕΑ, ενώ παράλληλα εργάζεται ως καθηγήτρια φωνητικής. Η Χουεσενέκεν έχει γράψει μουσική για το βελγικό συγκρότημα Hooverphonic με τον Άλεξ Καγιέ.

## Παραπομπές


## Εξωτερικοί σύνδεσμοι
*

Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Τυρναβίτικο καρναβάλι

Το **τυρναβίτικο καρναβάλι**, γνωστό και ως **μπουρανί**, διοργανώνεται ετησίως στην πόλη του Τυρνάβου στην Θεσσαλία. Το ιδιαίτερο χαρακτηριστικό του είναι η λατρεία του φαλλού κατά την διάρκεια των εκδηλώσεων ως συμβόλου γονιμότητας και ευημερίας. Αναφέρεται από τις τοπικές αρχές πως οι καταβολές του είναι από την αρχαιότητα. Κατά την διάρκεια του 20ού αιώνα υπήρξε έντονη κριτική προς την τέλεση της διοργάνωσης η οποία θεωρήθηκε ασεβής, και υπήρξαν και περίοδοι όπου απαγορεύτηκε όπως κατά την περίοδο της χούντας. Επανεμφανίστηκε το 1980 και έκτοτε η φήμη του αυξήθηκε. Η ημέρα με την μεγαλύτερη δραστηριότητα είναι η τελευταία Κυριακή του καρναβαλιού όπου γίνεται και παρέλαση αρμάτων με την συμμετοχή χιλιάδων ανθρώπων.

Κατά την διάρκεια των εορτασμών πίνεται άφθονο τσίπουρο και κατόπιν οι συμμετέχοντες αρχίζουν να χορεύουν και να πειράζουν ο ένας τον άλλο χρησιμοποιώντας επιτηδευμένα χυδαία γλώσσα κατά το έθιμο. Διάφοροι άλλοι συμμετέχοντες έχουν μαζί τους μεγάλους ξύλινους ή πήλινους φαλλούς ως σκήπτρα ή υπερμεγέθεις φαλλούς που κρατούν με τα δύο χέρια. Κατά τις τελευταίες δεκαετίες υπάρχει και ενεργή συμμετοχή γυναικών.

Η εορτή είναι προς τιμή του αρχαιοελληνικού θεού Διονύσου και γίνεται στο ξεκίνημα του ελληνορθόδοξου Πάσχα κατά την περίοδο της νηστείας. Λόγω του έντονα παγανιστικού χαρακτήρα του καρναβαλιού, η εορτή δεν έχει την έγκριση της εκκλησίας της Ελλάδας. Παρόλα αυτά οι τοπικές αρχές συμμετέχουν επίσημα και υποστηρίζουν ενεργά τις εκδηλώσεις ως μέρος της τοπικής παράδοσης, ενώ στις εκδηλώσεις περιλαμβάνονται και δημοτικά σχολεία. Κατά την διάρκεια των εκδηλώσεων τελούνται επίσης συναυλίες, χοροί, πορεία του καρναβαλιού, καθώς και όρκος στον *βασιλιά Καρνάβαλο*. Την γενική εποπτεία του καρναβαλιού αναλαμβάνει άτομο με τον τίτλο του *αρχιμπουρανίτη*.

## Παραπομπές


Κατηγορία:Τύρναβος
Κατηγορία:Απόκριες
Κατηγορία:Παγανισμός στην Ευρώπη
Κατηγορία:Πέος
Μπουρανί (αποσαφήνιση)

To **μπουρανί** μπορεί να αναφέρεται στα παρακάτω θέματα:

* Μπουρανί (καρναβάλι), ετήσιο καρναβάλι του Τυρνάβου
* Μπουρανί (φαγητό), συνταγή φαγητού με βάση το ρύζι
Μουτούνους Τουτούνους

[μικρογραφία|Αναπαράσταση ''Μουτούνους Τουτούνους'' στην [Πομπηία]]
[μικρογραφία|Φαλλικό ανάγλυφο τύπου [φασίνους]]

Ο **Μουτούνους Τουτούνους** (), επίσης γνωστός ως **Μουτίνος Τιτίνους** (), στην αρχαία ρωμαϊκή κοινωνία ήταν φαλλική θεότητα του γάμου, εφάμιλλη του Πριάπου στην ελληνική μυθολογία. Ο ναός του βρισκόταν στον Βέλιο λόφο, και θεωρούνταν πως υπήρχε από την ίδρυση της Ρώμης, έως τον 1ο αιώνα π.Χ..

## Ετυμολογία
Αντίθετα από τον Πρίαπο, ο οποίος αναπαρίσταται με ανθρώπινη μορφή και τεράστιο φαλλό, ο Μουτούνους φαίνεται πως ενσαρκώνονταν απευθείας στον φαλλό, κατά παρόμοιο τρόπο με το φασίνους ή τον πατέρα του μυθικού 6ου βασιλιά της Ρώμης Σερβίου Τούλιου. 

Η ονομασία του φαίνεται πως προκύπτει από τις λαϊκές λατινικές λέξεις για το πέος, *mūtō* (ή *muttō*) και *mūtōnium*. Το *Mutto* αποτελούσε μερικές φορές το τρίτο μέρος της ονομασίας ενός ανδρός κατά τα ρωμαϊκά πρότυπα ονοματοδοσίας. Ο κωμωδιογράφος του 2ου αιώνα π.Χ., Γάιος Λουκίλιος, θεωρείται πως έγραψε την πρώτη γνωστή αναφορά της λέξης και στις δύο μορφές της ως *at laeva lacrimas muttoni absterget amica* (*Η κοπέλα σκουπίζει τα δάκρυα του Μούττο - το αριστερό του χέρι, δηλαδή*) και το παράγωγο *mūtōnium*. Το *mūtōnium* ενδεχομένως αντικατέστησε την παλαιότερη μορφή, καθώς εμφανίζεται αργότερα σε επιγραφές στην Πομπηία. Ο λυρικός ποιητής Οράτιος (1ος αιώνας π.Χ.) επίσης προσωποποίησε το πέος του συνομιλώντας μαζί του και αναφερόμενος σε αυτό ως *μούττο* και συζητώντας περί αιδοίων. Ο όρος *mūtūniātus*, χρησιμοποιήθηκε ως επίθετο από τον Μαρτιάλη (1ος αιώνας μ.Χ.) για να περιγράψει τον καλοπροικισμένο άντρα.

Και τα 2 τμήματα της λέξης έχουν την ίδια ονομασία, καθώς το *Tītīnus* πιθανώς προέρχεται από το *tītus*, το οποίο επίσης σήμαινε πέος.

## Λατρεία
Κατά την προκαταρκτική γαμήλια ιεροτελεστία, οι Ρωμαίες νύφες κατά το έθιμο έπρεπε να τοποθετήσουν τον φαλλό του Μουτούνους στο αιδοίο τους ώστε να προετοιμαστούν για την συνουσία με τον σύζυγο τους, και η πρακτική αυτή μαρτυρείται από τους Εκκλησιαστικούς Πατέρες οι οποίοι θεωρούσαν το έθιμο αυτό ακραίο τρόπο τερματισμού της παρθενίας. Κατά τον χριστιανό Αρνόβιο, οι γυναίκες καβαλούσαν τον *απαίσιο φαλλό* του Τουτούνους με τα *τεράστια ξεδιάντροπα τμήματα* του, ωστόσο κατά άλλες πηγές οι νύφες που συμμετείχαν σε αυτό το έθιμο μάθαιναν να μην ντρέπονται την συνουσία και να εγκαταλείπουν την ντροπή τους. Ο γραμματικός του 2ου αιώνα Σέξτος Πομπηίος Φέστος, αποτελεί την μοναδική πηγή της αρχαιότητας ο οποίος αναφέρεται συγκεκριμένα στην θεότητα, και ενδεχομένως η περιγραφή των χριστιανικών πηγών είναι εχθρική προς το έθιμο λόγω του θρησκευτικού ανταγωνισμού της εποχής.

Τα ίχνη του παλαιού ναού του Μουτούνους Τουτούνους στον Βελιανό λόφο δεν έχει σταθεί δυνατό να ανακαλυφθούν. Κατά τον Σέξτο Πομπηίο Φέστο ο οποίος μαρτυρά την ύπαρξη του, ο ναός καταστράφηκε για να δημιουργηθούν ιδιωτικά λουτρά στην θέση του τα οποία ανήκαν στον στρατηγό και γερουσιαστή Γνάιο Δομίτιο Καλβίνο, παρά το γεγονός ότι η τοποθεσία θεωρούνταν ιερή λόγω και της παλαιότητας της.

## Παραπομπές


## Πηγές
*  

## Εξωτερικοί σύνδεσμοι
* 

Κατηγορία:Κοινωνία της Αρχαίας Ρώμης
Κατηγορία:Πέος
Κατηγορία:Θεοί της Ρωμαϊκής μυθολογίας
Τιντινναμπούλουμ (αποσαφήνιση)

Η ονομασία **τιντινναμπούλουμ** μπορεί να αναφέρεται στα παρακάτω θέματα:

* Τιντινναμπούλουμ (αρχαία Ρώμη), φαλλόσχημος μελωδός
* Τιντινναμπούλουμ (καθολική εκκλησία), διακοσμητικό καμπανάκι στις ρωμαιοκαθολικές βασιλικές
* Τιντινναμπούλι, μουσικοσυνθετική τεχνοτροπία
* Δενδρόσοφος Τιντινναμπούλουμ, είδος βατράχου
Η Τελετή

Ο τίτλος **Η τελετή** μπορεί να αναφέρεται στις παρακάτω κινηματογραφικές ταινίες:

* Η τελετή (ταινία, 2011). Αμερικανικό μεταφυσικό θρίλερ του Μίκαελ Χάφστρομ. Πρωτότυπος τίτλος στα αγγλικά: *The Rite*.
* Η τελετή (ταινία, 1995). Γαλλική ταινία του Κλωντ Σαμπρόλ, βασισμένη στο μυθιστόρημα *A Judgement in Stone* της Ρουθ Ρέντελ. Πρωτότυπος τίτλος στα γαλλικά: *La Cérémonie*.
* Η τελετή (ταινία, 1971). Ιαπωνική ταινία του Ναγκίσα Όσιμα. Πρωτότυπος τίτλος στα ιαπωνικά: 儀式 (σε λατ. μεταγραφή: *Gishiki*).
Μπιλ Γκόσπερ

Ο **Μπιλ Γκόσπερ** (αγγλικά: *Bill Gosper*, πλήρες όνομα *Ralph William Gosper Jr. / Ραλφ Ουίλιαμ Γκόσπερ Τζούνιορ*, 26 Απριλίου 1943) είναι Αμερικανός μαθηματικός και προγραμματιστής. Μαζί με τον Ρίτσαρντ Γκρήνμπλατ, θεωρείται ένας από τους ιδρυτές της κοινότητας των χάκερ (με την ιστορική έννοια του *δημιουργού*) και αποτελεί σημαίνων μέλος της προγραμματιστικής κοινότητας της γλώσσας Lisp.

## Σταδιοδρομία
Ο Γκόσπερ γράφτηκε στο Τεχνολογικό Ινστιτούτο της Μασαχουσέτης (ΜΙΤ) το 1961, και έλαβε το πτυχίο μαθηματικών από εκεί το 1965, παρότι είχε έρθει σε σύγκρουση με το τμήμα μαθηματικών λόγω της γενικότερης αντίθεσης τους προς τους ηλεκτρονικούς υπολογιστές.Κατά το 2ο έτος του εκεί, ο Γκόσπερ παρακολούθησε τις διαλέξεις προγραμματισμού του Τζον Μακάρθι και εγγράφτηκε στο Εργαστήριο Τεχνητής Νοημοσύνης του Τεχνολογικού Ινστιτούτου της Μασαχουσέτης, το οποίο λάμβανε την χρηματοδότηση του από την DARPA και κατά τα μετέπειτα χρόνια αποτέλεσε την γενέτειρα της ευρύτερης κοινότητας και του πνεύματος των χάκερ. Σημαντικές τεχνικές συνεισφορές του Γκόσπερ αποτελούν το HAKMEM (συλλογή προγραμματιστικών τεχνικών σημειώσεων) και η έκδοση Lisp του MIT (Maclisp), ενώ είχε σημαντικό μερίδιο στην δημιουργία του συστήματος υπολογιστής άλγεβρας Macsyma. Αργότερα ο Γκόσπερ μαζί με τους υπόλοιπους προγραμματιστές του εργαστηρίου πήγαν στον ιδιωτικό τομέα, στις εταιρείες Symbolics και Macsyma, Inc., ενώ ο μόνος που απέμεινε στο εργαστήριο τεχνητής νοημοσύνης του MIT ήταν ο Ρίτσαρντ Στάλλμαν. Ήδη από το 1974, ο Γκόσπερ είχε μετακινηθεί στο πανεπιστήμιο του Στάνφορντ, όπου δίδασκε και εργάζονταν μαζί με τον Ντόναλντ Κνουθ.

Οι σημαντικότερες συνεισφορές του Γκόσπερ υπήρξαν:
* στο παιχνίδι της ζωής, κυτταρικό αυτόματο λογισμικό παιχνίδι στο οποίο παρατηρείται η εξέλιξη μιας κατάστασης από την αρχική της θέση έως τον τερματισμό της, σε συνεργασία με τον Τζον Χόρτον Κόνγουεϊ
* ορισμό μαθηματικών προβλημάτων σχετικά με την βελτιστοποίηση χωροθέτησης συστημάτων
* τεχνικές αναπαραστάσεων πραγματικών αριθμών ως συνεχή κλάσματα
* ο αλγόριθμος του Γκόσπερ για την εύρεση υπεργεωμετρικών ταυτοτήτων κλειστής μορφής
Για μικρό χρονικό διάστημα, υπήρξε ο κάτοχος του παγκόσμιου ρεκόρ για τον υπολογισμό της μαθηματικής σταθεράς του π με τα περισσότερα ψηφία, με τον υπολογισμό του να διαθέτει 17 εκατομμύρια.

## Παραπομπές


## Εξωτερικοί σύνδεσμοι

*Επίσημος ιστότοπος

Κατηγορία:Αμερικανοί μαθηματικοί
Κατηγορία:Αμερικανοί προγραμματιστές
Κατηγορία:Lisp
Βέρα Σούκοβα

Η **Βέρα Σούκοβα** (*[[λατινικό αλφάβητο]] : Věra Pužejová Suková *), (13 Ιουνίου 1931 - 13 Μαΐου 1982), ήταν Τσεχοσλοβάκα, αθλήτρια και προπονήτρια της αντισφαίρισης.

Η Σούκοβα ήταν στα ημιτελικά στο γαλλικό πρωτάθλημα το 1957 και το 1963. Με συμπαίκτη τον Γίρζι Γιαβόρσκι κέρδισαν τον τίλο στο μεικτό στο Ρολάν Γκαρός το 1957, ήταν επίσης επιλαχόντες το 1961. Φιναλίστ στο απλό του Γουίμπλεντον το 1962.

Σύμφωνα με τον Lance Tingay της "The Daily Telegraph" και του "Daily Mail", η Σούκοβα κατατάχθηκε στην πρώτη δεκάδα στις γυναίκες στον κόσμο το 1957, το 1962 και το 1963, φτάνοντας στο No.5 το 1962.

Η Σουκόβα αγωνίστηκε με την Τσεχοσλοβακία μεταξύ του 1952 και του 1964.

Μετά το τέλος της καριέρα της η Σούκοβα υπηρέτησε ως προπονητής της εθνικής γυναικείας ομάδας της Τσεχοσλοβακίας. Κάτω από την καθοδήγησή της, η ομάδα κέρδισε το Φεντ καπ το 1975. Πέθανε από τον καρκίνο του εγκεφάλου το 1982.

Ο σύζυγός της Σιρίλ Σουκ (Β΄), τον οποίο παντρεύτηκε το 1961, ήταν πρόεδρος της Τσεχοσλοβακικής Ομοσπονδίας Αντισφαίρισης. Τα δύο παιδιά τους Έλενα Σούκοβα (γεννημένη το 1965) και ο Σιρίλ Σουκ (γεννημένος το 1967) έγιναν επιτυχημένοι επαγγελματίες παίκτες της αντισφαίρισης.

## Τελικοί σε τουρνουά Γκραντ σλαμ

### Απλό

### Μεικτό διπλό

## Παραπομπές


Κατηγορία:Τσεχοσλοβάκες αθλήτριες της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Κατηγορία:Νικητές Γαλλικού Όπεν
Ρίτσαρντ Γκρήνμπλατ

Ο **Ρίτσαρντ Γκρήνμπλατ** (αγγλικά: *Richard D. Greenblatt*, 25 Δεκεμβρίου 1944, Πόρτλαντ) είναι Αμερικανός προγραμματιστής ηλεκτρονικών υπολογιστών. Μαζί με τον Μπιλ Γκόσπερ, θεωρείται από τους ιδρυτές της κοινότητας των χάκερ (με την ιστορική έννοια του όρου), και αποτελεί σημαίνων μέλος των κοινοτήτων της γλώσσας προγραμματισμού Lisp και του Εργαστηρίου Τεχνητής Νοημοσύνης του Τεχνολογικού Ινστιτούτου της Μασσαχουσέτης (MIT AI Lab).

## Σταδιοδρομία
Ο Γκρήνμπλατ γράφτηκε στο Τεχνολογικό Ινστιτούτο της Μασαχουσέτης το 1962, και κατά το 2ο έτος των σπουδών του γράφτηκε στον φοιτητικό σύλλογο *[[Tech Model Railroad Club]]* όπου ως αντικείμενο είχε την κατασκευή μοντέλων σιδηροδρόμων. Κατά την περίοδο αυτή, ο Πήτερ Σάμσον είχε γράφει ένα πρόγραμμα σε Fortran για υπολογιστή τύπου IBM 709, έτσι ώστε να αυτοματοποιήσει την δυσκολοσυντήρητη διαδικασία του συγχρονισμού των διαφόρων τραίνων στο πολυσύνθετο και μεγάλου μεγέθους μοντέλο του σιδηρόδρομου. Ο Γκρήνμπλατ ανέλαβε να γράψει έναν μεταγλωττιστή της Fortran για τον νεότερου τύπου υπολογιστή PDP-1 για τον οποίο δεν υπήρχε κάτι αντίστοιχο την εποχή εκείνη (ο κάθε υπολογιστής διέθετε διαφορετική αρχιτεκτονική τότε και χρειαζόταν μεταγλώττιση προκειμένου να γίνει μεταφορά λογισμικού). Κατά την ενασχόληση του αυτή γνωρίστηκε με τον Άλαν Κότοκ, και κατόπιν έγινε μέλος του Εργαστηρίου Τεχνητής Νοημοσύνης του Τεχνολογικού Ινστιτούτου της Μασσαχουσέτης, όπου διακρίθηκε σε σχέση με όλους τους υπόλοιπους για την ιδιαίτερα υψηλή προγραμματιστική του δεινότητα.

Υπήρξε ο κύριος συνεισφέρων της γλώσσας Maclisp για τον PDP-6, έγραψε το Mac Hack το οποίο ήταν το πρώτο πρόγραμμα το οποίο επέτρεπε την διεξαγωγή παιγνιδιών ως τουρνουά και κατόπιν το πρώτο που χρησιμοποιήθηκε εναντίον ανθρώπινων αντιπάλων σε σκακιστικό τουρνουά, και χαρακτηριστικά ο Μπόμπι Φίσερ ήταν ένας από αυτούς το 1977. Ο Γκρήνμπλατ μαζί με τους Τομ Νάιτ και Στιούαρτ Νέλσον δημιούργησε το λειτουργικό σύστημα ITS (*Incompatible Timesharing System*) για τους υπολογιστές τύπου PDP-6 και PDP-10 που χρησιμοποιούνταν στο MIT. Το ITS δεν επεκτάθηκε εκτός των ορίων του εργαστηρίου, ωστόσο η φιλοσοφία και τεχνικές συμβάσεις του συστήματος είχαν σημαντική επίδραση σε μετέπειτα λειτουργικά συστήματα τύπου VMS και GNU/Linux (υβρίδιο του Unix γραμμένο από την αρχή από τον Ρίτσαρντ Στάλλμαν -το σύνολο των εφαρμογών, GNU- και συμπληρωματικά τον Λίνους Τόρβαλντς -πυρήνας του συστήματος, Linux-).

Αργότερα μαζί με τον Τομ Νάιτ υπήρξαν οι κύριοι αρχιτέκτονες των υπολογιστών τύπου Lisp machine του MIT. Μετέπειτα ασχολήθηκε με τον ιδιωτικό τομέα όπου ίδρυσε την εταιρεία Lisp Machines, Inc. (η οποία εξελίχθηκε στην Gigamos Systems), όπου επεδίωξε να αποτελέσει την υλοποίηση του οράματος του για μια φιλική προς τους χάκερ και την φιλοσοφία τους εταιρεία, σε αντίθεση με την πιο εμπορικά προσανατολισμένη Symbolics στην οποία είχε καταφύγει ο Μπιλ Γκόσπερ.

## Παραπομπές


## Εξωτερικοί σύνδεσμοι

*  Περιγραφή του Γκρήνμπλατ από τον Ρίτσαρντ Στάλλμαν

Κατηγορία:Αμερικανοί προγραμματιστές
Κατηγορία:Lisp
Κόργιο-μαρ

Η **Κόργιο-μαρ, Γκόργιομαλ **ή **Κοριομάλ** (Κορεατικά: 고려말, Ρωσικά: Корё мар
) είναι η διάλεκτος της Κορεατικής γλώσσας που ομιλείται από τους Κόργιο-σαράμ, τους εθνοτικούς Κορεάτες στην πρώην ΕΣΣΔ. Κατάγεται από την διάλεκτο Γιούκτζιν και πολλές άλλες ποικιλίες των Βορειοανατολικών Κορεατικών. Συχνά υπάρχει δυσκολία στην κατανόηση των Κόργιο-σαράμ από ομιλητές των τυποποιημένων Κορεατικών, και αυτό μπορεί να επιδεινώνεται από το γεγονός ότι η πλειοψηφία των Κόργιο-σαράμ σήμερα χρησιμοποιούν τα ρωσικά και όχι τα κορεατικά ως πρώτη γλώσσα.

## Ονόματα
Οι Κόργιο-σαράμ αναφέρουν την γλώσσα ως Κόργιο-μαρ (고려말/корё мар), με πολλές εναλλακτικές προφορές συμπεριλαμβανομένων των **Κόρε-μαρ **(коре мар) και **Κόρε-μαρί** (коре мари).

Στη Νότια Κορέα, η διάλεκτος αναφέρεται ως **Γκόργιομαλ **(고려말) ή** Κεντροασιατικά Κορεατικά** (중앙아시아 한국어).

Στη Ρωσία και άλλες πρώην Σοβιετικές δημοκρατίες, η γλώσσα αναφέρεται ως **Κόριο-μαλ** (корё мар ή корё маль), από τις οποίες οι πρώην αντανακλούν την προφορική μορφή, ενώ οι τελευταίες αντανακλούν τη λογοτεχνική μορφή των Κορεατικών.

## Ορθογραφία
Γενικά, οι ομιλητές δεν χρησιμοποιούν τα Κόριομαρ ως λογοτεχνική γλώσσα. Τα γραπτά Κορεατικά κατά τη Σοβιετική περίοδο έτειναν να ακολουθούν την Βορειοκορεατική τυποποιημένη γλώσσα, ενώ χρησιμοποιούνται οι Βόρειες και Νότιες μορφές μετά διάλυση της Σοβιετικής Ένωσης. Ωστόσο, ορισμένοι σύγχρονοι συγγραφείς, κυρίως ο Λαβρέντι Σον, έχουν δημιουργήσει θεατρικά έργα και διηγήματα στα Κόριομαρ χρησιμοποιώντας τα χάνγκουλ.

Ένα κίνημα για την λατινοποίηση των Κόριομαρ έλαβε χώρα στα τέλη της δεκαετίας του 1930, το οποίο προωθήθηκε από πολλά κυβερνητικά στελέχη και γλωσσολόγους, αλλά δεν είχε πολύ επιτυχία.

## Φωνολογία
Τα χαρακτηριστικά των Κόριομαρ που διαφέρουν από τα Τυποποιημένα Κορεατικά περιλαμβάνουν τις ακόλουθες φωνολογικές διαφορές.
* Χάνγκουλ: το ㄹ είναι [ɾ] ή [r] σε όλες τις θέσεις, εκτός από όταν προφορά των διπλών, όπου προφέρεται το ίδιο με τα τυποποιημένα Κορεατικά
* συχνή απώλεια του γράμματος ㄹ πριν από στεφανιαία σύμφωνα 
* Ένα τονικό σύστημα που διακρίνει ελάχιστα ζεύγη, έχει δύο τόνους, τον χαμηλό και τον υψηλό
* η διατήρηση του αρχικού n των Μέσων Κορεατικών πριν από τα  και 

## Διδασκαλία της γλώσσας
Τα Κόριομαρ δεν διδάσκονται ως μάθημα και δεν χρησιμοποιούνται ως μέσο διδασκαλίας στα σχολεία. Η κορεατική γλώσσα που διδάσκεται στα πανεπιστήμια των μετασοβιετικών κρατών είναι η βορειοκορεατική και νοτιοκορεατική μορφή, με εκπαιδευτές που είναι μητρικοί σε αυτές ή έχουν εκπαιδευτεί σε μία από αυτές τις χώρες. Σε μία περίπτωση, ένας Νοτιοκορεάτης καθηγητής προσπάθησε να διδάξει τα Κόριομαρ στο Κρατικό Πανεπιστήμιο του Αλμάτι, αλλά δεν είχε μεγάλη επιτυχία.

## Δείτε επίσης
* Κυριλλοποίηση των Κορεατικών
* Γλώσσα Ντουνγκάν, γλώσσα που κατάγεται από τα Μανδαρινικά Κινεζικά και ομιλείται από τους Χουέι στην Κεντρική Ασία
* Κορεατικές διάλεκτοι

## Παραπομπές

Κατηγορία:Γλώσσες του Καζακστάν
Κατηγορία:Γλώσσες της Κιργιζίας
Κατηγορία:Γλώσσες της Ρωσίας
Κατηγορία:Γλώσσες του Ουζμπεκιστάν
Ολλανδικό πρωτάθλημα ποδοσφαίρου ανδρών 1986-87

Το **Ολλανδικό πρωτάθλημα ποδοσφαίρου ανδρών 1986-87** ή αλλιώς η **Ερεντιβίζιε 1986-87** ήταν το 31ο πρωτάθλημα Ερεντιβίζιε. Ξεκίνησε στις 16 Αυγούστου 1986 και ολοκληρώθηκε στις 6 Ιουνίου 1987.

Πρωταθλήτρια αναδείχθηκε η Αϊντχόφεν για 9η φορά στην ιστορία της, ενώ υποβιβάστηκαν στην Εέρστε Ντιβίζιε οι Γκο Αχέντ Ιγκλς, Φέινταμ και Εξέλσιορ. Την είσοδο στο Κύπελλο Πρωταθλητριών 1987-88 κέρδισε η Αϊντχόφεν, στο Κύπελλο ΟΥΕΦΑ 1987-1988 οι Φέγενορντ και Ουτρέχτη και στο Κύπελλο Κυπελλούχων 1987-88 ο Άγιαξ (πρωταθλητής του Κύπελλου Κυπελλούχων 1986-87) και η ΑΝΤΟ Ντεν Χάαχ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1985-86 και η νικήτρια των play-offs ανόδου της Εέρστε Ντιβίζιε.

## Βαθμολογία

1 Ο Άγιαξ κατέκτησε το Κύπελλο Κυπελλούχων 1986-87 και προκρίθηκε αυτόματα στην διοργάνωση, επιτρέποντας σε δύο ολλανδικές ομάδες να αγωνιστούν: ο Άγιαξ και ο νικητής του κυπέλλου. Παράλληλα κατέκτησε και το Κύπελλο Ολλανδίας, οπότε προκρίθηκε η φιναλίστ ΑΝΤΟ Ντεν Χάαχ.

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

### Play-offs Κυπέλλου ΟΥΕΦΑ

## Παραπομπές


Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1986-1987
Σύνδρομο στέρησης

**Σύνδρομο στέρησης** ονομάζεται το σύνολο των σωματικών και ψυχολογικών συμπτωμάτων και συνεπειών που εμφανίζονται, όταν διακόπτεται απότομα ή μειώνεται σημαντικά, η δοσολογία και συχνότητα της χρήσης μιας ουσίας στην οποία έχει εθιστεί το άτομο. Είναι ένα φαινόμενο που παρουσιάζει ποικιλία συμπτωμάτων, συνήθως αντίθετων με αυτά που προκαλεί η χρήση και ανάλογο των ουσιών που έχει εθιστεί ο χρήστης. Ο χρόνος εμφάνισης των στερητικών συμπτωμάτων εξαρτάται, από την ημιπερίοδο ζωής της ουσίας και τον βαθμό μεταβολισμού της στον οργανισμό του χρήστη.

## Πηγές
*Σύνδρομο στέρησης | Γενικό Νοσοκομείο Μυτιλήνης 

## Παραπομπές

Κατηγορία:Σύνδρομα
Κατηγορία:Εθισμοί
Αρχείο Χαρτογραφικής Κληρονομιάς

Το **Αρχείο Χαρτογραφικής Κληρονομιάς**, γνωστό και ως **Εθνική Χαρτοθήκη**, βρίσκεται στην Άνω πόλη της Θεσσαλονίκης (περιοχή Τσινάρι) και αποτελεί τον εθνικό οργανισμό της Ελλάδας για την διατήρηση, αρχειοθέτηση, και επιστημονική μελέτη των χαρτών και της χαρτογραφίας.

## Περιγραφή
Ιδρύθηκε το 1997 ως *Εθνική Χαρτοθήκη* (πλήρης ονομασία *Εθνικό Κέντρο Χαρτών και Χαρτογραφικής Κληρονομιάς / ΕΚΕΧΧΑΚ*) με το διάταγμα 2466/1997, και το 2006 μετονομάστηκε σε *Ευρωπαϊκό Κέντρο Επικοινωνίας Πληροφόρησης και Πολιτισμού - Εθνικό Κέντρο Χαρτών και Χαρτογραφικής Κληρονομιάς (ΕΚΕΠΠ - ΕΚΕΧΧΑΚ).* Το 2013 μετατράπηκε στον παρόντα οργανισμό υπαγόμενος διοικητικά στο Ιστορικό Αρχείο Μακεδονίας των Γενικών Αρχείων του Κράτους.

Δραστηριοποιείται επίσης στην διοργάνωση σχετικών σεμιναρίων και εκθέσεων, διαθέτει συνεργασίες με τις τοπικές αρχές και με διεθνείς χαρτογραφικούς οργανισμούς, ενώ κατά διαστήματα εκδίδει μελέτες ως εκδοτικός οργανισμός. Στεγάζεται σε ένα κτήριο μακεδονίτικης παραδοσιακής αρχιτεκτονικής των αρχών του 20ου αιώνα που έχει 2 ορόφους, με τον πρώτο όροφο να φιλοξενεί την μόνιμη έκθεση χαρτογραφικών συλλογών. Στο αρχείο του οργανισμού βρίσκονται συνολικά 1000 χάρτες, οι οποίοι έχουν ψηφιοποιηθεί.

## Εκδόσεις
Ο οργανισμός έχει εκδόσει τα παρακάτω βιβλία και μελέτες:

* *Θεσσαλονίκης ανάδειξις - Χαρτών αναμνήσεις , Συλλογικό έργο, 2008*
* *Catena Mundi - Άλυσις του κόσμου, 2007*
* *Χάρτες πολύφυλλοι της Θεσσαλονίκης, 2006*
* *Adrionian , Συλλογικό έργο, 2004*
* *Ένας αυτοδίδακτος χαρτογράφος: Σωτήρης Ζήσης, 1902-1989, 2004*
* *Η Επτάνησος σε χάρτες, 2004*
* *Χαρτογραφώντας τη Μακεδονία 1870-1930, 2004*
* *Η Κύπρος στα αζιμούθια του ανέμου, 2003*
* *Φύλλα Χάρτη Βόρειας Ελλάδας , χ.ό., 2003*
* *ΙΓΜΕ, 1952-2002: 50 χρόνια χαρτογραφικού έργου, 2002*
* *Όρους Άθω γης και θαλάσσης περίμετρον , Συλλογικό έργο, 2002*
* *Γερμανοί χαρτογραφούν την Ελλάδα, 2001*
* *Ακτίνες ανέμων στη θάλασσα, 2000*
* *Ελληνική χαρτογραφία του 20ού αιώνα, 1999*
* *Ιστορίες σε χάρτες, 1998*
* *Χαρτογραφίας και χαρτών περιήγησις , Λιβιεράτος, Ευάγγελος, 1998*

## Φωτοθήκη


    File:Macedonian_Museums-83-Xartothhkh_Ellados-369.jpg| Διάφοροι χάρτες της Ευρώπης
    File:Macedonian_Museums-83-Xartothhkh_Ellados-370.jpg| Παιδικοί χάρτες
    File:Macedonian_Museums-83-Xartothhkh_Ellados-371.jpg| Σπάνιοι χάρτες αυτοδίδακτου χαρτογράφου από τη Θεσσαλονίκη.
  

## Παραπομπές


## Εξωτερικοί σύνδεσμοι
* Επίσημος ιστότοπος
* Χάρτες της εθνικής χαρτοθήκης - cartography.web.auth.gr
* Εκδόσεις της εθνικής χαρτοθήκης - ziti.gr

Κατηγορία:Χαρτογραφία
Κατηγορία:Δημόσιες υπηρεσίες της Ελλάδας
Έλενα Βίλντοβα

Η **Έλενα Βίλντοβα** (*[[λατινικό αλφάβητο]] : Helena Vildová*), γεννημένη στις 19 Μαρτίου 1972 στην Τσεχοσλοβακία, σήμερα πολιτογραφημένη Τσέχα, πρώην αθλήτρια της αντισφαίρισης. Στην καριέρα της διακρίθηκε σε τίτλους κυρίως στο διπλό γυναικών.

Με την Τσεχία έχει αγωνιστή σε μία διοργάνωση του Φεντ καπ, αυτή του 1999, στο διπλό γυναικών και σε έναν αγώνα όπου δεν κατάφερε να σημειώσει νίκη. Πάντα στο διπλό γυναικών έχει αγωνιστεί από το 1995 έως το 1999 και στα τέσσερα τουρνουά Γκραντ σλαμ χωρίς ιδιαίτερη επιτυχία.

Ήταν πρώτη , στο διπλό γυναικών, στο "Rosmalen Grass Court Championships" το 1997, στο όπεν Αυστρίας το 1997 και στο όπεν του Σοπότ το 1998, Δεύτερη, πάντα στο διπλό, ήταν στο όπεν της Πράγας το 1997 και 1999, στο Λιντζ το 1997, σε απλό βετεράνων στο "Bastad Qualifying 10K" το 2000

## Παραπομπές


Κατηγορία:Τσέχες αθλήτριες της αντισφαίρισης
Κατηγορία:Τσεχοσλοβάκες αθλήτριες της αντισφαίρισης
Αυτοκινητάμαξα Σειράς 91-101 ΟΣΕ (Ganz-Mavag)

Η **σειρά ΑΑ.91** του ΟΣΕ είναι σειρά ντηζελοκίνητων υπεραστικών αυτοκινηταμαξών που αποτελούσε στόλο του ΟΣΕ. Κατασκευάστηκαν από την *Ganz-Mavag*, το 1976. Είχαν ομοιότητες με τις αυτοκινητάμαξες σειράς ΑΑ.6451 και ΑΑ.6461, με την διαφορά ότι οι ΑΑ.91 ήταν σε μορφή κανονικού εύρους ενώ οι υπόλοιπες σε μορφή μετρικού εύρους. Συνήθως, κυκλοφορούσαν συζευγμένες με άλλη μια αυτοκινητάμαξα σε εξάδυμες συνθέσεις. Είχαν 16 καθίσματα 1ης θέσης, και 144 2ης θέσης. Διέθεταν κινητήρα 8PA4-185VG με συνδυασμένη ισχύ των 1790&nbsp;kW και έφταναν ταχύτητες μέχρι 140 χιλιόμετρα την ώρα.  Αρχικά, αποτελούνταν από ένα κινητήριο όχημα, ένα ενδιάμεσο και ένα ιθυντήριο.

## Ιστορικό

### 1970-1990
Από το 1972 μέχρι και το 1986, ο Οργανισμός Σιδηροδρόμων Ελλάδος προμηθεύεται νέο τροχαίο υλικό. Ενώ συνήθως προμηθεύονταν συρμοί από την Δυτική και Κεντρική Ευρώπη, και προοριζόταν και η πλήρης ένταξη της Ελλάδας στην τότε ΕΟΚ (Σήμερα ΕΕ), ο ΟΣΕ βρίσκει τροχαίο υλικό από χώρες τις Ανατολικής Ευρώπης (Μηχανή Faur σειράς Α.151), την Αμερική (Μηχανές Alco και MLW) και την Ιαπωνία (Μηχανή Mitsubishi σειράς Α.9401). Την ίδια περίοδο ωριμάζουν οι ιδέες για προαστιακά τρένα και Intercity. Το 1976, ο ΟΣΕ παρέλαβε τις 11 νέες ντιζελοκίνητες αυτοκινητάμαξες κανονικού εύρους σειράς ΑΑ.91, από την Ουγγρική Ganz-Mavag στα πλαίσια της ανανέωσης του στόλου του. Τα πρώτα χρόνια της κυκλοφορίας τους λειτούργησαν σε δρομολόγια InterCity στον άξονα Αθήνα-Θεσσαλονίκη-Δράμα-Αλεξανδρούπολη με εξάδυμες συνθέσεις, ενώ αργότερα περιορίστηκαν στα δρομολόγια Αθήνας-Χαλκίδας και Αθήνας-Λειανοκλαδίου, αποτελώντας έτσι τις πρώτες προαστιακές αυτοκινητάμαξες του ΟΣΕ.

### Δεκαετία του 1990-σήμερα
Το 1991, άρχισαν να παρουσιάζουν προβλήματα υπερθέρμανσης, λόγω περιπλοκότητας του συστήματος ψύξης με αποτέλεσμα να λειτουργούν με μειωμένη ισχύ. Έτσι, μεταφέρθηκαν στην Λάρισα. Στην συνέχεια, αφαιρέθηκε το μεσαίο όχημα, και ξεκίνησαν την λειτουργία τους ως δίδυμες, πλέον, στην γραμμή Λάρισας-Βόλου και Λαρίσης-Θεσσαλονίκης. Σε γενικές γραμμές ήταν καλοτάξιδα τραίνα παρόλο που αντιμετώπιζαν προβλήματα πρόσφυσης, καθώς το κινητήριο όχημα είχε κίνηση μόνο στο ένα φορείο.

Είχαν χαρακτηριστικά συρμών που αργότερα εμφανίστηκαν στις αυτοκινητάμαξες AEG σειράς 520. Ακόμη, διέθεταν πόρτες στην μετώπη, έτσι ώστε να γίνεται μετακίνηση μεταξύ αυτοκινηταμάξων όταν κυκλοφορούσαν σε εξάδυμες συνθέσεις. Παρόμοιες αυτοκινητάμαξες κυκλοφόρησαν και ως μετρικές στην Πελοπόννησο. Η τελευταία τέθηκε σε απόθεση το 2007. Tο κινητήριο ΑΑ.98 και το ιθυντήριο ΑΑ.171, έχοντας χαρακτηριστεί ως μουσειακό τροχαίο υλικό, μεταφέρθηκαν στον Παλαιοφάρσαλο, με προοπτικές επαναλειτουργίας. Το μεσαίο όχημα ΑΑ.186 διαφυλάσσεται στο Αμαξοστάσιο Λάρισας

## Πηγές
https://web.archive.org/web/20180127034912/http://www.ganzdata.hu/cat/gmdts/gmdts6.html

https://web.archive.org/web/20180404041423/http://www.ganzdata.hu/download/ose.pdf

http://www.railfaneurope.net/list/greece/greece_ose_del.html 

http://www.railtv.gr/ganzdmu.html 

## Παραπομπές


ΑΑ90
Γεώργιος 2ος μαρκήσιος του Μίλφορντ Χέιβεν

Ο **Γεώργιος** (αγγλ. *George Mountbatten, 2nd Marquis of Milford Haven*, 6 Δεκεμβρίου 1892 - 8 Απριλίου 1938) από τον Οίκο του Μαουντμπάττεν ήταν 2ος μαρκήσιος του Μίλφορντ-Χέιβεν (1921 - 1938), κόμης της Μεντίνα (της νήσου Oυάιτ) και υποκόμης του Άλντερνεϋ. Υπηρέτησε ως αξιωματικός του Ναυτικού της Βρετανίας.

## Βιογραφία
Ο *Γεώργιος Λουδοβίκος Βίκτωρ Ερρίκος Σέργιος* γεννήθηκε στο Ντάρμστατ της Έσσης και ήταν το τρίτο παιδί και ο πρωτότοκος γιος του Λουδοβίκου του Μπάττενμπεργκ, Μαρκησίου του Μίλφορντ Χέιβεν και ναυάρχου της Βρετανίας, και της Βικτωρίας, κόρης του Λουδοβίκου Δ΄ της Έσσης & παρά τω Ρήνω. Ο πατέρας του ήταν εξάδελφος με τον Λουδοβίκο Δ΄. Ο πατέρας του ήταν γιος του Αλεξάνδρου από τον Οίκο της Έσσης-Ντάρμστατ, ο οποίος με τον μοργανατικό γάμο του έγινε ιδρυτής του κλάδου Μπάττενμπεργκ και είχε μετακινηθεί στη Βρετανία.  

Ήταν ο μικρότερος αδελφός της Αλίκης, Πριγκίπισσας Ανδρέου της Ελλάδας, και της Λουίζας, Βασίλισσας της Σουηδίας. Νεότερος αδελφός του ήταν ο Λουδοβίκος, Αντιβασιλέας της Ινδίας.  

Ο Γεώργιος φοίτησε στο Ναυτικό Κολλέγιο του Ντάρτμουθ και όταν αποφοίτησε έγινε σημαιοφόρος του Ναυτικού το 1914. Υπηρέτησε στον Α΄ Παγκόσμιο Πόλεμο. Το 1917 ο πατέρας του και τα εξαδέλφια του αποποιήθηκαν των γερμανικών τίτλων τους και ο Γεώργιος Ε΄ τους έδωσε τίτλους ευγενείας στην Αγγλία: ο πατέρας του έγινε *μαρκήσιος του Μίλφορντ Χέιβεν* και ο Γεώργιος *κόμης της Μεντίνα* (της νήσου Ουάιτ). Άλλαξαν το επώνυμό τους σε *Μαουντμπάττεν* (mount (αγγλ.) = berg (γερμ.)). Ο πατέρας του απεβίωσε το 1921 και ο Γεώργιος τον διαδέχθηκε ως μαρκήσιος.

Έμεινε στο Ναυτικό και μετά τη λήξη του Πολέμου και έγινε υποπλοίαρχος (1922) και πλοίαρχος (1926). Παραιτήθηκε το 1932 και το 1937 προήχθη σε αρχιπλοίαρχο από τον κατάλογο των εν αποστρατεία. Ήταν ένας καταξιωμένος μαθηματικός και μπορούσε να λύσει σύνθετα προβλήματα βλητικής με το νου του· διάβαζε περιστασιακά στο τρένο βιβλία Απειροστικού Λογισμού. Η Ελισάβετ Β΄ του Ηνωμένου Βασιλείου είχε πει γι' αυτόν, πως "είναι από τους πιο έξυπνους και λαμπρούς ανθρώπους".

Έμενε με την οικογένειά του στο Χόλυπορτ του Μπέρκσιρ. Ασθένησε από καρκίνο του μυελού των οστών και απεβίωσε το 1938 σε ηλικία 45 ετών. Τάφηκε στο Μπράυ του Μπέρκσιρ.

## Οικογένεια
Νυμφεύτηκε το 1916 τη Ναντέζντα των Χόλσταϊν-Γκόττορπ, κόρη του Μιχαήλ Μιχαήλοβιτς της Ρωσίας (εγγονού του Νικολάου Α΄ της Ρωσίας), και είχε τέκνα:
* Τατιάνα Ελισάβετ (1917 - 1988).
* Δαβίδ (1919 - 1970), Μαρκήσιος του Μίλφορντ Χέιβεν.

## Πρόγονοι

## Διακρίσεις
Έλαβε τις διακρίσεις του Τάγματος της Βικτωρίας, του Αγίου Βλαδιμήρου και του Στρατιωτικού Τάγματος της Σαβοΐας. 

## Αναφορές στις Πηγές


## Πηγές
Hough, Richard (1984). Louis and Victoria: The Family History of the Mountbattens. Second edition. London: Weidenfeld and Nicolson. ISBN 0-297-78470-6.

Κατηγορία:Βρετανοί στρατιωτικοί
Κατηγορία:Οίκος του Μπάττενμπεργκ
Δαβίδ του Μίλφορντ Χέιβεν

Ο **Δαβίδ** (αγγλ. *David*, 12 Μαΐου 1919 - 14 Απριλίου 1970) από τον Οίκο του Μαουντμπάττεν ήταν ο 3ος μαρκήσιος του Μίλφορντ-Χέιβεν, υποκόμης του Ώλντερνεϋ και κόμης της Μεντίνα (της νήσου Ουάιτ).

## Βιογραφία
Ο *Δαβίδ Μιχαήλ* ήταν το δεύτερο παιδί και ο μόνος γιος του Γεωργίου, 2ου Μαρκησίου του Μίλφορντ Χέιβεν, και της Ναντέτζντα ντε Τόρμπυ, κόρης του Μιχαήλ Μιχαήλοβιτς της Ρωσίας (εγγονού του Νικολάου Α΄). Ήταν απόγονος του Αλεξάντρ Πούσκιν, του μεγάλου Ρώσου ποιητή.

Το 1917 ο παππούς του, Λουδοβίκος του Μπάττενμπεργκ, και τα εξαδέλφια εκείνου αποποιήθηκαν των γερμανικών τίτλων τους και ο Γεώργιος Ε΄ τους έδωσε τίτλους ευγενείας στην Αγγλία: ο παππούς του έγινε *[[μαρκήσιος]] του Μίλφορντ Χέιβεν* και ο πατέρας του *[[κόμης]] της Μεντίνα* (της νήσου Ουάιτ). Άλλαξαν το επώνυμό τους σε *Μαουντμπάττεν* (*mount* (αγγλ.) = *berg* (γερμ.)). Ο πατέρας του Δαβίδ έγινε μαρκήσιος το 1921 μετά το θάνατο του Λουδοβίκου.

Μεγάλωσε στο σπίτι των γονέων του στο Χόλυπορτ του Μπέρκσιρ και πήγε στο Ναυτικό Κολλέγιο του Ντάρτμουθ μαζί με τον εξάδελφό του, Φίλιππο της Ελλάδας. Έγινε κουμπάρος στο γάμο του Φιλίππου με την Ελισάβετ του Ηνωμένου Βασιλείου. 

Κατά τον Β΄ Παγκόσμιο Πόλεμο υπηρέτησε στο Ναυτικό και με το καταδρομικό *Κανταχάρ* διαπέρασε ένα ναρκοπέδιο για να σώσει το πλοίο *Νέπτιουν*. Για την επιτυχία του ορίστηκε αξιωματικός του Τάγματος της Βρετανικής Αυτοκρατορίας. Για τις επιχειρήσεις συνοδείας της Μάλτας, έλαβε το σταυρό Διακεκριμένης Υπηρεσίας. Το 1948 αποσύρθηκε από το Ναυτικό και έγινε μέλος της λέσχης *Κάσταγουεϋ'ς* των απόστρατων αξιωματικών του Ναυτικού.

Έπαιξε σημαντικό ρόλο στην κοινωνία του Λονδίνου της δεκαετίας του 1950, όπου αριστοκράτες, μαζί με άτομα που ζητούσαν να ανέλθουν κοινωνικά, ζούσαν επιδεικτικά και ηδονιστικά. Αυτό οδήγησε σε σκάνδαλο στο κέντρο του οποίου βρισκόταν ο Τζων Προφιούμο, Υπουργός Πολέμου, που παραιτήθηκε το 1963. 

Απεβίωσε το 1970 από καρδιακή προσβολή σε ηλικία 50 ετών στο Λονδίνο. Η στάχτες του εναποτέθηκαν στο παρεκκλήσιο των Μπάττενπεργκ, στον Αγ. Μιχαήλ του Ουίπινχαμ, στη νήσο Γουάιτ.

## Οικογένεια
Νυμφεύτηκε πρώτα το 1950 την Ρομαίν Ντάλγκρεν-Πηρς, κόρη του Βίντον Ώλρικ Ντάλγκρεν-Πηρς, από τις ΗΠΑ. Διαζεύχθηκαν το 1954.

Το 1960 έκανε δεύτερο γάμο με την Τζάνετ Μερσέντες Μπράυς, κόρη του ταγματάρχη Φράνσις Μπράυς, και είχε τέκνα:
* Τζορτζ (γενν. 1961), 4ος Μαρκήσιος του Μίλφορντ Χέιβεν.
* Ιβάρ (γενν. 1963).

## Αναφορές


## Εξωτερικοί σύνδεσμοι
* David Mountbatten, 3rd Marquess of Milford Haven at Find a Grave

Κατηγορία:Οίκος του Μπάττενμπεργκ
Κατηγορία:Αξιωματικοί του Τάγματος της Βρετανικής Αυτοκρατορίας
Γεώργιος 4ος μαρκήσιος του Μίλφορντ Χέιβεν

Ο **Γεώργιος**, αγγλ. George (γενν. 6 Ιουνίου 1961) από τον Οίκο του Μαουντμπάττεν είναι 4ος μαρκήσιος του Μίλφορντ Χέιβεν (από το 1970), κόμης της Μεντίνα (στη νήσο Γουάιτ), επιχειρηματίας και αρχηγός του Οίκου των Μαουντμπάττεν.

## Βιογραφία
Είναι γιος του Δαβίδ 3ου μαρκησίου του Μίλφορντ Χέιβεν και της Τζάνετ Μερσέντες Μπρυς. Η καταγωγή του πατέρα του είναι από τους μεγάλους δούκες της Έσσης-Ντάρμστατ & παρά τω Ρήνω. Ο πατέρας του ήταν απόγονος της Αικατερίνης Β΄ αυτοκράτειρας της Ρωσίας, του Αλεξάνδρου Πούσκιν ποιητή της Ρωσίας και του Αβραάμ-Αννίβα Πετρόβιτς εξέχοντος στρατηγού της Ρωσίας. 

Το 1970 απεβίωσε ο πατέρας του και ο Γεώργιος έγινε μαρκήσιος και αρχηγός του Οίκου του. Είναι ο ιδρυτής του ιστότοπου uSwitch.com όπου συγκρίνονται τιμές προϊόντων.  Το 2006 πώλησε την εταιρεία για 210.000.000 λίρες Αγγλίας. Παίζει πόλο με προπονητή τον Τζούλιαν Χίπγουντ.

## Οικογένεια
Νυμφεύτηκε πρώτα τη Σάρα-Τζεορτζίνα Γουόλκερ. Για τη σύζυγό του ήταν ο 2ος γάμος, αφού είχε διαζευχθεί από τον 1ο της σύζυγο Ανδρέα Αντωνίου. Ο Γεώργιος είχε τέκνα:
* Τατιάνα-Ελένη-Γεωργία γενν. 1990.
* Ερρίκος-Δαβίδ-Λουδοβίκος γενν. 1991, κόμης της Μεντίνα (στη νήσο Γουάιτ).

Το 1996 διαζεύχθηκαν και ο Γεώργιος έκανε δεύτερο γάμο με την Κλάρα Χάστιντ Στηλ.

## Αναφορές


## Εξωτερικοί σύνδεσμοι
* Hansard 1803–2005: contributions in Parliament by the Marquess of Milford Haven

Κατηγορία:Οίκος του Μπάττενμπεργκ
Ντέττλικον

Ο **Ντέττλικον** (γερμανικά: *Dättlikon*) είναι δήμος της επαρχίας Βίντερτουρ στην Ελβετία. Έχει πληθυσμό 781 κατοίκων.

## Ιστορία
Το Ντέττλικον αναφέρεται για πρώτη φορά το 1241 ως Τετελινχόφεν.

## Πληθυσμός
Ο ιστορικός πληθυσμός δίνεται στον παρακάτω πίνακα:

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Ελβετίας
Μηχανή Σειράς 551-560 ΟΣΕ (Electroputerre DEL 4000 HP)

Η **σειρά A.551** του ΟΣΕ, γνωστή και ως **LDE 4000 HP**, ήταν σειρά ντιζελοκίνητων μηχανών έλξης που αποτελούσε τμήμα του τροχαίου υλικού του Οργανισμού Σιδηροδρόμων Ελλάδας (Ο.Σ.Ε.). Κατασκευάστηκε το 1982 από την Electroputere στην Κραϊόβα της Ρουμανίας, κατόπιν παραγγελίας του ΟΣΕ.  Συνολικά, παράχθηκαν 10 μονάδες, με αρίθμηση από Α.551 έως Α.560, οι οποίες τροφοδοτούνταν από δεκαεξακύλινδρο (σε διάταξη V) κινητήρα Alco 251R/V16, με ονομαστική ισχύ των 3955HP στις 1110 στροφές το λεπτό και έφτανε ταχύτητες μέχρι 145 χιλιόμετρα την ώρα.

## Γενικά χαρακτηριστικά
Οι μηχανές αυτές, ήταν οι ισχυρότερες των Ελληνικών σιδηροδρόμων, μέχρι την παραλαβή των ηλεκτροκίνητων μηχανών σειράς 120 (Hellas Sprinter) των 6793 ίππων, αλλά παραμένουν μέχρι και σήμερα η ισχυρότερη σειρά δηζελαμαξών που λειτούργησε ποτέ στο Ελληνικό σιδηροδρομικό δίκτυο. Εκτελούσαν συνήθως τα δρομολόγια Αθήνας-Θεσσαλονίκης. Είχαν χωρητικότητα 3.500 λίτρα καύσιμου, 1.500 λίτρα νερού ψύξης κινητήρα, 1.200 λίτρα λαδιού λίπανσης 480 λίτρα άμμου. Ακόμη, η ελάχιστη ταχύτητα συνεχούς λειτουργίας ήταν 38 χιλιόμετρα την ώρα. Τέλος, ο λόγος γραναζιού ήταν 65/19. 

## Ιστορικό
Λειτούργησαν στις γραμμές Αθηνών-Θεσσαλονίκης στις περισσότερες επιβατικές αμαξοστοιχίες, αλλά με την αύξηση της εμπορικής διακίνησης, μεταφέρθηκαν στις βαριές εμπορικές αμαξοστοιχίες. Συγκεκριμένα, δρομολογήθηκαν σε εμπορικές αμαξοστοιχίες του άξονα Αθηνών-Θεσσαλονίκης-Ειδομένης, καθώς και στην γραμμή Θεσσαλονίκης-Κόμανου και ορισμένες επιβατικές αμαξοστοιχίες. Το 1984, αποσύρθηκε η, Α.558, η οποία καταστράφηκε από μετωπική σύγκρουση στον Κομανό με την Alco Α.305. 

## Θερμοβάγονα
Λόγω της έλλειψης γεννήτριας θέρμανσης, μαζί τους παραλήφθηκαν και 5 θερμοβάγονα (οχήματα θέρμανσης), με αρίθμηση 998.4.001-5. Συνήθως, κυκλοφορούσαν συζευγμένες με αυτά, για τις ανάγκες θέρμανσης του συρμού. Η σύμβαση της παραλαβής τους ήταν η 59037/1980.

## Παραπομπές

Α.551
Ιβάρ Μαουντμπάττεν

Ο **Ιβάρ**, αγγλ. Ivar (γενν. 9 Μαρτίου 1963) από τον Οίκο του Μαουντμπάττεν είναι Βρετανός αριστοκράτης. Ο πατέρας του είναι 3ος εξάδελφος της Ελισάβετ Β΄ της Βρετανίας.

## Βιογραφία
Ο Ιβάρ-Αλέξανδρος-Μιχαήλ γεννήθηκε στο Λονδίνο και είναι ο δευτερότοκος γιος του Δαβίδ μαρκησίου του Μίλφορντ Χέιβεν και της Τζάνετ Μπρυς, κόρης του Φράνσις Μπρυς. Μεγαλύτερος αδελφός του είναι ο Γεώργιος.
Ο πατέρας του ήταν απόγονος της Αικατερίνης Β΄ της Ρωσίας, του Αλεξάνδρου Πούσκιν ποιητή της Ρωσίας, του Αβραάμ-Αννίβα Πετρόβιτς εξέχοντος στρατηγού της Ρωσίας και της Βικτωρίας της Βρετανίας. 

Σπούδασε στη Σχολή Γκόρντονστοουν, όπου σπούδασε και ο Φίλιππος πρίγκιπας της Ελλάδας και ο γιος του Κάρολος πρίγκιπας της Ουαλίας. Αποφοίτησε και από το κολέγιο Μίντλμπουρυ στο Βερμόντ των ΗΠΑ με πτυχίο Β.Α..

Ο πατέρας του ήταν 3ος εξάδελφος της Ελισάβετ Β΄ της Βρετανίας. To 2003 έγινε ανάδοχος της κόρης του Εδουάρδου, γιου της Ελισάβετ Β΄. Νυμφεύτηκε το 1994 και όταν διαζεύχθηκε το 2010, διέθεσε το σπίτι τους *Μπρίντγουελ Παρκ* σε χώρο γάμων, εταιρικών συναντήσεων και χρήσης από επιχειρήσεις. Το 2016 γνώρισε τον αεροσυνοδό Τζέιμς Κόιλ. 

## Οικογένεια
Νυμφεύτηκε το 1994 την Πηνελόπη-Άννα-Βέρα Τόμσον, κόρη του Κόλιν Τόμσον από το Γουίλτσαϊρ και έχει τέκνα:
* Έλλα-Λουίζα-Γεωργίνα γενν. 1996.
* Αλεξάνδρα-Νάντα-Βικτωρία γενν. 1998.
* Λουίζα-Ξένια-Ρόζα γενν. 2002.

Το 2010 διαζεύχθηκαν και επρόκειτο να πωλήσουν το σπίτι τους *Μπρίντγουελ Παρκ*, στο Ούφφικουλμ του Ντέβον. 

## Παραπομπές


Κατηγορία:Οίκος του Μπάττενμπεργκ